వంకాయలపాటి సుబ్రహ్మణ్య కవి

వంకాయలపాటి సుబ్రహ్మణ్య కవి (జ. 1738) ఆంధ్రప్రదేశ్ రాష్ట్రానికి చెందిన వాగ్గేయకారుడు, అనువాదకుడు. ఇతను 18వ శతాబ్దానికి చెందినవాడు. కీర్తనలతో పాటు అనువాద రచనలు కూడా చేశాడు.రాయలసీమ రచయితల చరిత్ర మూడవసంపుటి - కల్లూరు అహోబలరావు, శ్రీకృష్ణదేవరాయ గ్రంథమాల, హిందూపురం

 జననం, కుటుంబం 
సుబ్రహ్మణ్య కవి 1738లో చిత్తూరు జిల్లా, కార్వేటి నగరంలో జన్మించాడు. ఇతని తల్లి అదెమ్మ, తండ్రి వీరయ్య, జీవిత భాగస్వామి సుబ్బమ్మ.

 విద్యాభ్యాసం 
సుబ్రహ్మణ్య కవి తన స్వగ్రామంలోనే యలమంతి పిచ్చాచార్యుల వద్ద సంస్కృతాంధ్ర భాషలు అభ్యసించాడు. యాదవేంద్రోపాసన మహామంత్రాన్ని ఉపదేశం పొంది, అప్పటినుండి శ్రీ వేణుగోపాలస్వామిని తన ఆరాధ్య దైవంగా భావించాడు.

 సాహిత్య ప్రస్థానం 
సుబ్రహ్మణ్య కవి యాదవేంద్రునిపై అనేక కీర్తనలు రచించి గానం చేశాడు. తన కీర్తనలలో బుడుగుంటపల్లెను 'వరయదపురమని' పేర్కొన్నాడు. ఇతను రాసిన యాదవేంద్రుని కీర్తనలు ఎంతో ప్రసిద్ధి చెందాయి. సుబ్రహ్మణ్య కవి కన్నడ భాష నుండి 'కనకదాసు చరిత్రము'ను తెలుగులోనికి అనువదించాడు. కార్వేటి నగరంలో ఉన్నప్పుడే మధ్వ మతస్థుడైన పోలూరు కృష్ణమాచార్యుల వద్ద కన్నడ భాషలో పాండిత్యం సంపాదించి, అతని ప్రోత్సాహంతో కనకదాసు చరిత్రను అనువదించాడు. అయితే ఈ గ్రంథం అసంపూర్ణంగానే ఆగిపోయింది. సుబ్రహ్మణ్య కవి 'లక్షణా పరిణయము' అనే నాటకాన్ని కూడా రచించాడు.

 మూలాలు 

 ఇతర లింకులు 
 వెబ్ ఆర్కైవ్ లో రాయలసీమ రచయితల చరిత్ర మూడవ సంపుటి ప్రతి

వర్గం:1738 జననాలు
వర్గం:చిత్తూరు జిల్లా వ్యక్తులు
వర్గం:చిత్తూరు జిల్లా కవులు
వర్గం:చిత్తూరు జిల్లా అనువాద రచయితలు
వర్గం:చిత్తూరు జిల్లా గాయకులు